A videók úgy vannak elkészítve, hogy röviden, lényegretörően adják át a legfontosabb tudnivalókat. A saját tempódban tudsz haladni, és úgyis egy-egy szakasz után érdemes a gyakorlati megvalósításra ráfeküdni kicsit, amíg a szokások beépülnek. Az életmódváltást segítő kurzusnak van egy íve, egy haladási iránya, mert egymásra épülő elemekből áll, viszont a többi előadás, szakmai beszélgetés mind-mind a témában való mélyebb megértést segíti, amiket akkor is elővehetsz, amikor éppen aktuálissá válik számodra a téma.